"Ҿыц иргылоу Гагратәи актәи ашкол ҳаҭаан игәаҳҭеит, уи ашәқәа раартразы иагу ыҟоуп, аха ари аамҭа иалагӡаны аусқәа хыркәшахоит. Иара убас иаҭаан ахәыҷбаҳча, иара акапиталтә ремонт азун, аха ашҭаҿы иагу ыҟоуп, уи анагӡаразы адгылара шауа атәы ҳәан. Иааиуа амчыбжь азы ахәыҷқәа рыдкылара ҳалагоит, иахьа уажәраанӡа араион аҿы ахәыҷбаҳчақәа еиуеиԥышм амзызқәа ирхырҟьаны аус руӡом. Арыцхә 20 рзы ахәыҷбаҳчақәа раартразы аҭагылазаашьа ҳауп ҳәа ҳгәыӷуеит. Хшыҩзышьҭра ааҭан иаԥсыуам ашколқәа рҿы аԥсуа бызшәа дырҵаразы аметодика", - ҳәа еиҭалҳәеит Ажьиԥҳа.
Гагра араион аҵара аҟәша аиҳабы еиҭалҳәеит араион аҿы зҭагылазаашьа уадаҩу ашколқәагьы шыҟоу.
"Урҭ руак - Цандрыԥшьтәи аҩбатәи абжьаратә школ ауп, уаҟа 350 инареиҳаны аҵаҩцәа аҵара рҵоит. Аӡымҩангагақәа зынӡагьы инагаӡам, уажәы аҿкы аан ишьақәыргылоу аԥҟарақәа рықәныҟәара даара иуадаҩуп, араион ахадара ҳақәдыргәыӷит ари азҵаара аӡбара адгылара шаиуа ҳәа. Ашкол аартразы иахьӡом, аха мызкы-ҩымз иалагӡаны аусурақәа нагӡахап ҳәа агәыӷра ҳамоуп. Иара убас аҭагылазаашьа уадаҩуп Пицундатәи аурыс школ аҿы, уаҟа аҵара рҵоит 400-ҩык, ашкол ҩ-сменак рыла аус ауан. Аҿкы аҽацәахьчаразы аԥҟарақәа инарықәыршәаны ҩ-сменак зынӡа иаҟәыхтәуп, ари азҵаарагьы ӡбашьак аиуп ҳәа ҳгәы иаанагоит", - ҳәа еиҭалҳәеит Ажьиԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
Анапхгаҩцәа ҿарацәа реиндаҭлара "Аԥсны агәадура" аҩбатәи аетап хыркәшахеит. Иара аихшьаалақәа рыла афинал ахь инеит 25-ҩык. Аицлабра мҩаԥысуан нанҳәа 11 - 12 рзы Аԥснытәи аҳәынҭқарратә университет аҿы.
"Ибзиоу проектуп ("Аԥсны агәадуура" - аред.), аҿар еиднакылоит, рдырра ацәыргаразы алшара рнаҭоит. Аҩбатәи ахәҭаҿы инхаз 50-ҩык аҩыра иахысуан, еиуеиԥшым азҵаарақәа рыҭан аполитика, аекономика, азеиԥшдырра ирыдҳәалаз. Иреиҳаӡоу аҵараиурҭа иалгахьоу зегьы рдырра аадырԥшыр рылшон. Ихәыдаз, зыхшыҩ маҷыз ҳәа иҟаӡам, аҿар азыҟаҵоуп. Аҵара зҵаз, аҵараиурҭақәа ирылгаз, аус зуазгьы изымуазгьы алахәын, ргәаанагарақәа бзиаӡаны иаадырԥшит. Ҳәарада, аиндаҭлара ахьыҟоу аӡәы иаҳа абалл иауеит, егьырҭ иаҳа имаҷны. Еиуеиԥшым араионқәа рҟынтәи иҟаз аҿар иҳаракыз адырра аадырԥшит. Иҟоуп ахԥатәи аетап, уаҟа инхаз 25-ҩык рҟынтәи хәҩык алкаахоит. Еиуеиԥшым аусурҭа ҭыԥқәа роурц аиҳабыра, ахада дырхаҵгылоит, иреиӷьӡоу хәҩык нхаратәы. Еиуеиԥшым ахырхарҭала аспециалистцәа цәырнагеит абри аиндаҭлара имҩаԥысуа аԥхьагылара змоу аҿар ҳәа. Иаҳҳәар ҳалшоит, Аԥсны иҟоу зегьы рымҽхак ыҟамзаргьы иуҭаххаша аҳәынҭқарра амаҵураҿы зхы аазырԥшыр зылшо аҿар шҳамоу аиндаҭлара ибзианы иаҳнарбеит", - лҳәеит Гамсаниаԥҳа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: